कर्नाटक में सामने आए Coronavirus के 1,185 नए मामले, 11 और मरीजों की मौत
कर्नाटक में कोविड​​-19 से 11 और मौत होने से राज्य में इस महामारी में मरने वालों की संख्या बढ़कर 11,965 हो गई, जबकि संक्रमण के 1,185 नए मामले सामने आने से मामलों की कुल संख्या बढ़कर 9,03,425 हो गई।
बेंगलुरु: कर्नाटक में कोविड​​-19 से 11 और मौत होने से राज्य में इस महामारी में मरने वालों की संख्या बढ़कर 11,965 हो गई, जबकि संक्रमण के 1,185 नए मामले सामने आने से मामलों की कुल संख्या बढ़कर 9,03,425 हो गई। स्वास्थ्य विभाग ने मंगलवार को यह जानकारी दी। विभाग द्वारा जारी बुलेटिन के अनुसार, दिन में 1,594 रोगियों को ठीक होने के बाद छुट्टी दी गई। राज्य में अब उपचाराधीन मरीजों की संख्या 15,645 है। राज्य में आए 1,185 नए मामलों में से 673 मामले अकेले बेंगलुरु शहर के हैं। बुलेटिन में कहा गया है कि राज्य में कोविड-19 के कुल मामले 9,03,425 हो चुके हैं, इनमें से 11,965 मरीजों की मौत हो चुकी है और 8,75,796 मरीज ठीक हो चुके हैं। कुल इलाजरत मरीजों में से 15,392 रोगी नामित अस्पतालों में पृथक इकाई में भर्ती हैं जबकि 253 गहन चिकित्सा इकाई में हैं। बेंगलुरू शहरी जिला में अब तक कुल 3,79,571 मामले आ चुके हैं, जो राज्य में सबसे अधिक है। इसके बाद मैसूरु में 51,504 और बल्लारी में 38,547 मामले हैं। राज्य में अब तक 1,25,09,743 जांच हो चुकी हैं।वहीं राज्य में कोरोना वायरस की वैक्सीन के स्टोरेज और डिस्ट्रीब्यूशन की तैयारी तेज़ी से चल रही है। हर जिले में एक हज़ार ऐसे केंद्रों को विकसित करने की कोशिश चल रही है जहां से सम्भावित वैक्सीन को तेजी से आम लोगो तक पहुंचाया जा सके, लेकिन इन सब के बीच चुनौती तामपान को लेकर आ खड़ी हुई है क्योंकि करोड़ो की तादाद में वैक्सीन की ज़रूरत है और तापमान माईनस डिग्री में होना चाहिए।बता दें कि कोरोना की जो वैक्सीन भारत को मिलने की संभावना है, उन्हें -15 से -70 डिग्री तक के तापमान में रखने की जरूरत पड़ेगी। अगर -2 से -8 डिग्री तक तापमान में रहने वाली वैक्सीन आती है तो दिक्कत नहीं होगी, लेकिन इसके ऊपर स्टोरेज में समस्याएं आएंगी। मंगलौर, मैसूर और बेंगलुरु में वैक्सीन स्टोरेज के बड़े केंद्र बनाए जा रहे हैं।